Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 11/1997. (X. 14.) és az 1/1998. (I. 19.) számú határozatai
Paragraph Index: 706

g) aki választójoggal nem rendelkezik, illetve nem magyar állampolgár. 2.2. A Felügyelő Bizottság tagja köteles haladéktalanul bejelenteni a Felügyelő Bizottság soros elnökének (az elnök a Felügyelő Bizottságnak), ha vele szemben összeférhetetlenségi ok merül fel. Az összeférhetetlenség megállapítását a Felügyelő Bizottság bármely tagja is kezdeményezheti. 2.3. Az összeférhetetlenség megállapításáról a Felügyelő Bizottság kétharmados szótöbbséggel (azaz legalább hat egyetértő szavazattal) határozatot hoz, amelyben az 1.5. e) pont alapján megállapítja a Felügyelő Bizottsági tagság megszűnését. A Felügyelő Bizottság ülésén az érintett tag szavazati jogával nem élhet. A felügyelő bizottsági tagság ez esetben a határozat írásba foglalásának napjával szűnik meg. 2.4. A 2.3. pontban foglaltaktól eltérően az összeférhetetlenség megállapítása helyett a Felügyelő Bizottság legalább hét tagjának egyetértésével meghozott határozata legfeljebb hatvan napi határidőt adhat az összeférhetetlenség felszámolására.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes